कक्राझार जिला गसाइगाव महकुमानि सिंयाव थानाय जमदुवार ब्ल’क बिपिएफनि बानजायनायाव मोनसे खौरांगिरि मेल जानानै थाङो। बे मेलाव जमदुवार ब्ल’क लाइमोन बिपिएफनि नेहाथारी निरद नारजारी आरो जमदुवार ब्ल’क माइन’रिटि सेलनि आफादगिरि हालिमुल इस्लाम आरो माखासे दैदेनगिरिफोरा बाहागो लायो। बे खौरांगिरि मेलनि गेजेरजोंनो बिथां निरद नारजारीआ बुंथियो दि – 4 नं जमदुवार बियाबनि इउपिपिएलनि बिजाथि बिथां जिरन बसुमातारीआ 19 नबेम्बराव खौरांगिरि मेलनि गेजेरजों थांनाय 18 नबेम्बरआव जमदुवार ब्ल’क बिपिएफनि बानजायनायाव खासियाबारि आर’नाय गेलेग्रा फोथाराव बिपिएफ दोलोनि मोनसे गेदेरथार सुबुं गौमायाव बाहागो लानाय रायजो राजाफोरखौ गुबुन गुबुन जायगानिफ्राय लाबोनानैसो बेबायदि मेल खुंदों बुंनाय रावफोरा नंखाय। थांनाय 5 बोसोराव बिथां जिरन बसुमातारीआ MCLA जानानै रायजो राजानो जेबो मावनो हायैनि रायजो राजाफोरा बिपिएफनि बिजाथि रेव रेवा नारजिहारीखौनो हास्थायदों बेखायनो रायजो राजाफोरा मेलआव लोब लोब बाहागो लादों होनना बुंथियो।